फाग, फागुन, चोली, गोरी, राधा, नंदलाल, छैला, रंग, होली जैसे शब्द ही आजकल चारों तरफ फिजां में उमड़ घुमड़ रहे हैं। और इन्हीं शब्दों से भरे कुछ होली के गीतों को हम आप को सुना रहे हैं, ये वो गीत हैं जो सुनने में कम आते हैं। हो सकता है कुछ आपने सुने हों कुछ नही, एक गीत को छोड़कर सभी हिंदी फिल्मों से लिये हैं और वो एक गीत है कुमाउँनी फिल्म बली वेदना से, कुमाउँनी होली के गीतों की तरह ही इस गीत में भी हिन्दी शब्दों की अधिकता है, इसलिये समझने में कोई परेशानी नही होगी। इस गीत के बोल हैं – हरि खेल रहे हैं होली देबा तेरे द्वारे में।